Lipit-Ištaras

Lipit-Ištaras arba Lipit-Eštaras () – Isino karalius, valdęs 1934–1896 m. pr. m. e. (pagal vidurinę chronologiją); tai penktasis Isino dinastijos valdovas. Sostą paveldėjo iš tėvo Išme-Dagano.Leick, Gwendolyn (2002). Who’s Who in the Ancient Near East. Routledge, p. 97. ISBN 9781134787951. Kaip ir kiti Isino dinastijos valdovai, titulavosi „Šumero ir Akado karaliumi“.Lukáš Pecha. The Material and Ideological Base of the Old Babylonian State: History, Economy, and Politics. Rowman & Littlefield, 2018, p. 23.

Lipit-Ištaro iniciatyva vyko statybos Ūre (pvz., buvo tiesiami ir atnaujinami kanalai), ypač Gipare. Šiame mieste Lipit-Ištaro dukra Enninsunzi buvo paskirta entum žyne, o karaliaus sesuo En-ana-tuma Ūre buvo aukščiausioji Mėnulio dievo Nanos žynė.C. J. Gadd; Leon Legrain; E. R. Burrows. Ur Excavations texts v.7., 1928, p. 2. Pasak įrašų, Lipit-Ištaras rūpinosi socialiniu teisingumu (kaip ir jo pirmtakas Išme-Daganas): laikas nuo laiko valdovas paskelbdavo apie skolų perskaičiavimą, taip pat priimdavo sprendimus dėl priverstinio darbo.

Lipit-Ištaro nurodymu buvo parengtas teisynas šumerų kalba (dabar įvardijamas „Lipit-Ištaro kodeksu“), taip įgyvendinant teisines ir mokesčių reformas. Teisyno prologe Lipit-Ištaras skelbiasi vykdydamas dievo Enlilio paliepimą atnešęs taiką Šumere ir Akade. Be kitų klausimų, teisynas reguliavo tam tikrų gyventojų grupių dalyvavimą viešuosiuose darbuose, bandyta apriboti pavergimą už skolas. Lipit-Ištaro kodeksas – vienas iš trijų išlikusių II tūkst. pr. m. e. pirmąja puse datuojamų teisynų.

 Šaltiniai 

Kategorija:Mesopotamijos valdovai